הארדוול

רוברט ואן דה קורפוט (בהולנדית: Robbert van de Corput; נולד ב-7 בינואר 1988), מוכר בשם הבמה "הארדוול" (Hardwell), הוא DJ הולנדי ומפיק מוזיקלי בסגנונות אלקטרו-האוס ופרוגרסיב האוס. רוברט ואן דה קורפוט נולד בעיר ברדה שבהולנד. בגיל 12, לאחר שצפה בערוץ ה-MTV ההולנדי בסרט תיעודי על טייסטו ועל פרי קורסטן, החליט להיות DJ. ב-2009 הוציא את הבוטלג "Show Me Love vs. Be". הארדוול הפיק להיטי מוזיקת דאנס-אלקטרונית ב-2011, ביניהם "Encoded", "Cobra" ו-"Zero 76" יחד עם טייסטו. בנוסף, הארדוול ערך יחד עם טייסטו סיבוב הופעות. ב-2010 הקים את חברת התקליטים "Revealed Recordings". ב-2011 דורג הארדוול במקום ה-24 ברשימת 100 ה-DJ הטובים בעולם של המגזין הבריטי "DJ Mag", וב-2012 דורג בה במקום השישי. כמו כן, הופיע ברשימת האמנים החדשים המומלצים לשנת 2012 של ערוץ MTV, לצד Alesso, ניקי רומרו ו-R3hab. ב-2013 זכה בפרסי IDMA‏ (International Dance Music Awards) בקטגוריות ה-DJ האירופאי הטוב ביותר והרמיקסר הטוב ביותר. ב-2013 זכה הארדוול בפרס "אמן האלקטרו-האוס הטוב ביותר" לשנת 2013 בתחרות DJ Awards של האי איביזה. ב-27 במרץ 2014 זכה הארדוול בטקס פרסי ה-IDMA בשתי קטגוריות, ה-DJ הגלובאלי הטוב ביותר ו-DJ הפרוגרסיב האוס והאלקטרו הטוב ביותר. ב-2013 וב-2014, דורג הארדוול במקום הראשון ברשימת 100 ה-DJ הטובים בעולם של המגזין הבריטי "DJ Mag" ובשנת 2015, ירד למקום השני. להארדוול תוכנית מיקס שבועית בשם "Hardwell On Air" הכוללת טרקים בלעדיים של חברת התקליטים שלו, עריכות שלו וטרקים של אמנים אחרים. ב-25 בינואר 2015 הוציא הארדוול לאור את אלבומו הראשון, "United We Are", תחת חברת התקליטים שלו, Revealed. האלבום כלל 14 שירים מסגנונות האלקטרו האוס, פרוגרסיב האוס ואף שני שירי טראנס ושיר דיפ האוס, סגנונות שלא מאפיינים את הסגנון של הארדוול, מתוכם שיתופי פעולה עם ג'ייסון דירולו, טייסטו, W&W, מיסטר פרובז, Headhunterz ואמנים נוספים. האלבום דורג במקום ה-2 במצעד אלבומי הדאנס/אלקטרוני של בילבורד, במקום ה-85 במצעד הבילבורד 200 ובמקום 83 במצעד האלבומים הבריטי של חברת המצעדים הרשמית. ב-4 בדצמבר יצא לאור אלבום הרמיקסים של United We Are, שכולל 14 רמיקסים לכל אחד מהשירים באלבום הרגיל ועוד רמיקס בונוס אחד. הרמיקסים בעיקר מסגנונות האלקטרו-האוס והפרוגרסיב האוס, אך ישנם מסגנונות אחרים כגון האוס, טראנס של ארמין ואן ביורן, הארדסטייל של Frontliner, טראפ של Dirtcaps ועוד. ב-7 בספטמבר 2018 הודיע הארדוול ברשתות החברתיות על כוונתו להפסיק להופיע, על מנת לפנות יותר זמן לעצמו ולמשפחתו. הופעתו האחרונה התקיימה ב-18 באוקטובר 2018. במהלך שנת 2022 חזר הארדוול להופיע והכריז על סיבוב הופעות עולמי והוצאת אלבום חדש, "Rebels Never Die", בסגנון חדש אותו הגדיר כביג רום-טכנו, אשר נבדל מסוגת הביג רום והאלקטרו האוס שאפיינו אותו בעבר. ההופעה הראשונה הייתה בפסטיבל אולטרה שבמיאמי, וההופעה הראשונה בסיבוב ההופעות העולמי התקיימה בגן סאקר שבירושלים ב-26 במאי 2022. 2015: United We Are 2022: Rebels Never Die 2013: I Am Hardwell 2017: Hardwell & Friends Volume 1 2017: Hardwell & Friends Volume 2 2018: Hardwell & Friends Volume 3 2023: The Seduction מדיה וקבצים בנושא הארדוול בוויקישיתוף בעקבות אביצ’י?: הארדוול פורש מקריירת הדיג’יי, מגזין מגה טיקטס, 07 בספטמבר 2018 אתר האינטרנט הרשמי של הארדוול הארדוול, ברשת החברתית פייסבוק הארדוול, ברשת החברתית אקס (טוויטר) הארדוול, ברשת החברתית אינסטגרם הארדוול, ברשת החברתית טיקטוק הארדוול, ברשת החברתית VK הארדוול, סרטונים בערוץ היוטיוב הארדוול, במסד הנתונים הקולנועיים IMDb (באנגלית) הארדוול, באתר אפל מיוזיק (באנגלית) הארדוול, באתר ספוטיפיי הארדוול, באתר סאונדקלאוד (באנגלית) הארדוול, באתר Last.fm (באנגלית) הארדוול, באתר AllMusic (באנגלית) הארדוול, באתר MusicBrainz (באנגלית) הארדוול, באתר דיזר הארדוול, באתר Discogs (באנגלית) הארדוול, באתר Songkick (באנגלית) הארדוול, באתר Genius הארדוול, באתר טיידל (באנגלית) הארדוול, באתר אמזון מיוזיק העמוד הרשמי ביוטיוב אתר חברת ההקלטות של הארדוול - Revealed Recordings אסף נבו, ‏הארדוול חוזר לישראל: 17.1.13 בהאנגר 11‏, באתר ‏מאקו‏, 20 בנובמבר 2012 משה קוטנר, למה די־ג'יי הארדוול אוהב את ישראל, באתר הארץ, 29 בדצמבר 2013 אסף נבו, ‏דיג'יי הארדוול, מס' 1 בעולם, מגיע לרדיו הישראלי, באתר ‏מאקו‏, 9 ביוני 2014 משה קוטנר, די-ג'יי הארדוול זכה במקום הראשון ברשימת מאה הדי-ג'ייז המובילים בעולם, באתר הארץ, 20 באוקטובר 2014 עידו ישעיהו‏, הגט דאון: הארדוול אוהב מוזיקה, וההופעה שלו מוכיחה את זה, באתר וואלה, 1 בינואר 2017 IDMA Awards 2013, Winners Announced at WMC מאת לורן קורטס, 22 במרץ 2013, באתר Mstars News DJ Awards 2013 - Winners & Nominees Hardwell, Armin van Buuren, Knife Party and Others Take Home DJ Awards 2013 Hardwell Wins Top 100 DJs 2013 Hardwell voted the new No.1 DJ by DJMag Hardwell announces indefinite hiatus from touring and the music industry | DJMag.com, ‏2018-09-08